આગામી લોકસભાની ચૂંટણી માટે વિરોધ પક્ષોએ ભાજપ સામે એક થઈને તેને ટક્કર આપવા માટે ગઠબંધનના કાર્યના શ્રીગણેશ કરી દીધા છે. આ વિરોધપક્ષોનું કામ દરેક રાજ્યમાં ગઠબંધન કરીને પોતાના પક્ષને મજબૂત કરવાનું અને ભાજપની બેઠકો ઘટે તેવી વ્યૂહ-રચના કરવાનું છે ત્યાર સુધીમાં આશરે 7 જેટલાં રાજયોંમાં ગઠબંધનની કામગીરી કરવામાં આવે એવી સંભાવના છે,આ કહેવાતા 7 રાજ્યોમાં લોકસભાની 250 બેઠકો છે. 2014ની લોકસભાની ચૂંટણીમાં આ 250 લોકસભા બેઠકોમાંથી 150 બેઠકો પર ભાજપે જીત હાંસલ કરી હતીૂ. હવે મહત્વનો મુદો્ એક જ છેઃ ભાજપને પરાજિત કરવો. 2019માં કોઈ પણ પ્રકારે ભાજપની સરકાર ન રચાય , એ જ એજન્ડા પર તમામ વિરોધ પક્ષો કામ કરી રહ્યા છે. દરેક રાજકીય પક્ષની શું વિચારસરણી છે, શું આચારસંહિતા છે, કયા રાજકીય અને સામાજિક મૂલ્યો પ્રત્યો એની પ્રતિબધ્ધતા છે વગેરે બાબતોને કોરાણે મૂકીને વિપક્ષ પગલાંં ભરી રહ્યો છે.